(૨૦) ”જુઓ ભાઈ, તમે તમારૃં અને તમારા પરિવારનું જીવન બરબાદ કરો છો. તમે તમારા વતન વારાસણી જે ટ્રેન વહેલી મળે તેમાં બેસીને ચાલ્યા જાવ. લખી રાખો તમને કોઈ બ્રેક નહીં મળે. આવા ઘટિયા સ્તરના ગીતો ના ચાલે.” (અંજાનના પુત્ર ગીતકાર સમીરની ગીતો લખેલી નોટબુકને એક સંગીતકારે તેના ત્રીજા માળની બારી પરથી નીચે ફંગોળી દેતા ઉદ્ધતાઈથી અપમાન કર્યું હતું. સમીરે ભગ્ન હૃદયે ગ્રાઉન્ડ ફલોરમાં પડેલી નોટના પાના સરખા કરીને સંઘર્ષ જારી રાખ્યો. તે જ નોટબુક નદીમ શ્રવણ, મહેશ ભટ્ટને બતાવી અને ‘આશિકી’ ફિલ્મનું આલબમ તૈયાર થયું.)